Ignasi wa Konstantinopoli

Ignasi wa Konstantinopoli (Konstantinopoli, leo nchini Uturuki, 798 hivi – Konstantinopoli, 23 Oktoba 877) alikuwa Patriarki wa Konstantinopoli miaka 847-858 halafu 867-877.

Kisha kuchafuliwa sana jina lake na kaisari Barda, ambaye alikuwa amemlaumu kwa kumtaliki mke wake, alipelekwa uhamishoni, lakini Papa Nikola I akamrudisha hata akaweza kufariki madarakani kwa amanihttp://www.santiebeati.it/dettaglio/74880.

Farakano la muda kati ya Kanisa la Roma na lile la Konstantinopoli, lililotokea katikati (miaka 863-867) kuhusu upatriarki wake na ule wa mshindani wake, Fosyo, lilikuwa baya kuliko yote kabla ya farakano la mwaka 1054 ambalo limedumu hadi leo kati ya Ukristo wa Magharibi na Waorthodoksi.

Tangu kale anaheshimiwa na Wakatoliki na Waorthodoksi kama mtakatifu; ajabu zaidi ni kwamba alitangazwa rasmi na Fosyo mwenyewe mwaka 878.

Sikukuu yake huadhimishwa katika tarehe ya kifo chake Martyrologium Romanum.

Tazama pia
Watakatifu wa Agano la Kale
Orodha ya Watakatifu Wakristo
Orodha ya Watakatifu wa Afrika
Orodha ya Watakatifu Wafransisko

Tanbihi

Vyanzo


The Oxford Dictionary of Byzantium, Oxford University Press, 1991.

Category:Waliozaliwa 798
Category:Waliofariki 877
Jamii:Maaskofu Wakatoliki
Category:Watakatifu wa Uturuki
Category:Historia ya Ukristo